Exclusiv. Tăriceanu, asaltat de femei pe stradă. Imagini de colecție cu fostul premier
- Maria Pană
- 7 martie 2024, 08:16
Călin Popescu Tăriceanu, fostul premier, a fost aslatat de fani pe stradă. Totul a fost surprins de către paparazzi EVZ care au imortalizat momentul.
Fostul premier încă mai face furori printre cetățeni. De această dată, Călin Popescu Tăriceanu a fost oprit pe stradă de către o doamnă care era cu fiul ei. Totul a fost imortalizat de către paparazzi EVZ care au prins inclusiv momentul în care doamna îl prezintă copilului pe fostul premier.
Acesta din urma a fost încântat de situație, ba chiar a și zâmbit, semn că genul acesta de interacțiune este pe placul său. După ce au schimbat câteva cuvinte, fostul premier i-a spus celui mic să învețe bine la școală. Călin Popescu Tăriceanu fusese la o întâlnire într-un restaurant din zona de nord a Bucureștiului.
Fostul premier este, în continuare, recunoscut de oameni
Localul este frecventat și de alți politicieni cum ar fi, în trecut, de Elena Udrea, dar și Victor Ponta. Deși pare că s-a retras din viața politică, Tăriceanu rămâne conectat în această sferă. Săptămânile trecute, paparazzi EVZ l-au surprins alături de Adrian Severin, fost ministru de externe al României.
În 2022, fostul premier a decis să pună punct vieții publice. Asta după ce neînțelegerile survenite în urma fuziunii cu partidul lui Ponta au dus la scindarea formațiunii lui politice. Ajuns atunci la 70 de ani, fostul premier a decis atunci să plece din politică. Fostul președinte al PNL a pus bazele acestui partid în anul 1990 imediat după Revoluție, alături de alți liberali.
Din 1993 a devenit vicepreședinte al PNL, funcție pe care a deținut-o timp de 11 ani. În 2004 a devenit președinte interimar al formațiunii politice, ca un an mai târziu să fie ales președinte.
După 2014, când a candidat la prezidențiale, cariera lui politică a început să intre într-un con de umbră. Ulterior, înființarea ALDE nu a fost cea mai bună idee, astfel că partidul s-a stins cum a apărut. Iar în acest moment, Tăriceanu se ocupă mai mult de pasiunile lui, dar și de copiii pe care îi are din cele 5 căsătorii.